Näin Alko valitsee suomalaisten juomat
Tiistai 22.7.2014 klo 05.40
Iltalehti selvitti, millä menetelmillä Alko valitsee kansalle myytävät alkoholijuomat.
Riitta Holm asioi Arkadian Alkossa. Alkossa mietitään tarkkaa, mitä juomia suomalaisille tarjoillaan. (JENNI GÄSTGIVAR)
Harmaa puku ja lierihattu. Valtion virkamies kiertää maailman panimoita ja viinitiloja ja pohtii, mitä väkijuomaa hankittaisiin seuraavaksi pohjoisen kansan janoisia kurkkuja kostuttamaan. Tällainen mielikuva jollakulla voisi olla Alkon tuotteita hankkivista henkilöistä.
- Tuotteista vastaavat käyvät toki tutustumassa vastuualueidensa mukaisesti alueisiin ja tuottajiin sekä vierailevat messuilla, kuvailee Alkon tuoteryhmäpäällikkö Mika Kauppinen.
Muuta vahvistusta mielikuva valtion viinakauppamonopolin sisäänostajasta ei saa, koska Alko ei halua heitä julkisuuteen. Sen sijaan Alko suostuu paljastamaan, miten suomalaisille myytävät alkoholijuomat valitaan.
Oleellisin seikka on, ettei juomia valitse kukaan yksittäinen ihminen, vaan kaikki hyllylle päätyneet juomat ovat kulkeneet pitkän prosessin läpi.
- Yksittäisen sisäänostajan vaikutusvalta minimoidaan, Kauppinen vakuuttaa.
Miten se sitten tapahtuu? Lue Iltalehden digilehdestä tai paperilehdestä!